एयरपोर्ट पर बिना मेकअप दिखीं गॉर्जियस, फैंस बोले- नेचुरल ब्यूटी
Bollywood Actress Alia Bhatt Spotted At Mumbai Airport With No Makeup Look - आलिया भट्ट ने हाल ही में दक्षिण कोरिया के सियोल में ब्रांड एंबेसडर के रूप में अपने पहले गुच्ची शो के इवेंट में भाग लिया
आलिया भट्ट ने हाल ही में दक्षिण कोरिया के सियोल में ब्रांड एंबेसडर के रूप में अपने पहले शो गुच्ची क्रूज 2024 में भाग लिया। अब शो अटेंड करने के बाद आलिया भट्ट मुंबई वापस लौट आई हैं। हाल ही में उन्हें मुंबई एयरपोर्ट पर स्पॉट किया गया, जिसका एक वीडियो सामने आया है। वीडियो में आलिया एयरपोर्ट पर नो मेकअप लुक में नजर आईं।
आलिया का एयरपोर्ट लुक कमाल का लग रहा है। उन्होंने ब्लैक एंड व्हाइट आउटफिट पहना हुआ है। इसी के साथ अपने बालों की ब्रेडेड पोनीटेल बना रखी है। इस लुक को उन्होंने ब्लैक हैंड बैग और ब्लैक बूट्स के साथ स्टाइल किया।
नो मेकअप लुक देख फैंस हुए इम्प्रेस 
फैंस आलिया भट्ट के एयरपोर्ट लुक के कायल हो गए। कई लोगों ने उनके नो-मेकअप लुक के लिए उनकी जमकर तारीफ की है। वीडियो पर एक यूजर ने कमेंट कर लिखा, 'नेचुरल ब्यूटी'। दूसरे यूजर ने आलिया के काम की सराहना करते हुए लिखा, 'इंडिया की सुपरस्टार'। तो वही तीसरे ने लिखा,' हर दिन खूबसूरत दिखती हैं'।
गूची की पहली इंडियन ग्लोबल एंबेसडर बनीं आलिया 
आलिया भट्ट अंतरराष्ट्रीय ब्रांड गूची की पहली भारतीय ग्लोबल ब्रांड एंबेसेडर बन गई हैं। ये पहली भारतीय एक्ट्रेस हैं जिसे गूची ने चुना है। इससे पहले गूची ने किसी इंडियन एक्ट्रेस को अपने ब्रांड का चेहरा नहीं बनाया है।
ऐसे में आलिया इतालवी फैशन हाउस के साथ अपने पहले टूर पर गई थीं, इस इवेंट में आलिया ने ब्लैक कटआउट ड्रेस और ट्रांसपेरेंट पर्स कैरी किया था। जिसकी कुछ तस्वीरें सोशल मीडिया पर जमकर वायरल हो रही हैं।
आलिया के अपकमिंग प्रोजेक्ट्स
आलिया भट्ट को आखिरी बार अयान मुखर्जी द्वारा निर्देशित ब्रह्मास्त्र: पार्ट वन में देखा गया था। अब वह जल्दी ही करण जौहर के निर्देशन में बनी रॉकी और रानी की प्रेम कहानी में दिखाई देंगी। इस फिल्म में उनके साथ रणवीर सिंह भी नजर आएंगे। फिल्म में जया बच्चन, शबाना आजमी और धर्मेंद्र भी हैं। ये रोमांटिक कॉमेडी-ड्रामा फिल्म 28 जुलाई, 2023 को रिलीज होने वाली है।